Barraskilo arrunt

Barraskilo arrunta (Helix aspersa) tamaina handiko barraskilo espeziea da, beraz molusku gasteropodo lurtarra. Europa osoan bizi da eta jateko ona da (izan ere, helizikulturan oso aintzat hartua dute). Frantzian jaten duten Helix pomatia () oso antzekoa du.

Helduek 25-40 mm-ko diametroa duten oskol gogorra dute, lau edo bost kiribil dituena. Oskola marroi iluna izan ohi da, gaztain koloreko ikutuekin eta lerro eta orbanekin. Ahoa handia dute, ertz zurixka eta tolestua duena. Oskola ia beti eskuinera kiribilkatuta dago, eta ezaugari taxonomikoa da, baina ezkerraldeko adibide arraroak ere ezagutzen dira.

Gorputz bigun eta mukitsua du, marroi-grisa; oskolaren barruan erabat ezkutatu dezake. Erasotzen dutenean, muki sendo bat jariatzen du erasotzaileak uxatzeko. Ez du operkulurik, baina tenperatura baxuetan edo lehorrean epifragma deritzon mukizko mintz mehe lehorra sortzen du oskolaren ahoa itxi eta babesteko.

Udako bero eta lehorraldian estibazio izeneko lo-egoeran sartzen da eta neguan, berriz, hibernatu egiten du. Gainera, deshidratazioa kontrolatzeko mekanismoak ditu.

Buruan lau tentakulu ditu: goikoak handiagoak dira eta argi-sentsoreak dituzte (begiak), eta behekoak ukimen eta usaimen-organoak dira. Ahoa behean dago eta radula kitinosoa dauka janaria marraskatzeko.

 Erreferentziak 

 Kanpo estekak 

Kategoria:Helicidae
Kategoria:Euskal Herriko kontinentar moluskuak
Kategoria:Espezie inbaditzaileak
Kategoria:1774. urtean deskribatutako taxoiak